केन विलियमसन के नेतृत्व वाला सनराइजर्स अपने अनुभवी बल्लेबाजी क्रम और प्रभावशाली गेंदबाजों के कारण कागज पर सबसे संतुलित टीमों से एक है. लेकिन वह गुरुवार की रात मुंबई इंडियंस के खिलाफ आसान लक्ष्य का पीछा करते समय ज्यादा असरदार नहीं दिखी जब आखिरी गेंद पर वह एक विकेट से जीतने में सफल रही. टीम के गेंदबाज अपनी प्रतिष्ठा के मुताबिक प्रदर्शन करते हुए मुंबई को आठ विकेट पर 147 पर रोकने में सफल रहे थे, लेकिन अनुभवी बल्लेबाजों ने मैच करीब-करीब गंवा दिया था और दीपक हुड्डा व बिली स्टानलेक की आखिरी विकेट की जोड़ी ने आखिरकार उसे जीत दिला दी.